GODZILLA αποκλειστικά σε DVD

Οι εταιρίες Classic Media και Genius Entertainment κυκλοφόρησαν σήμερα ένα νέο πολυτελές boxed set 8 DVD των κλασσικών περιπετειών του αγαπημένου γιγάντιου τέρατος της κινηματογραφικής βιομηχανίας, του ιστορικού Godzilla. Το νέο boxed set εκτός από τις διαθέσιμες στο παρελθόν περιπέτειες του Godzilla θα περιέχει κατ' αποκλειστικότητα και 2 ταινίες που δεν είχαν επίσημη κυκλοφορία σε DVD μέχρι σήμερα.

Αναλυτικά τα περιεχόμενα περιέχουν την έκδοση 2 DVD του κλασσικού GOJIRA (1954) /GODZILLA, KING OF THE MONSTERS (1956) και τις μονές εκδόσεις των GODZILLA RAIDS AGAIN (1955), MOTHRA VS. GODZILLA (aka GODZILLA VS. THE THING) (1964), GHIDORAH THE THREE-HEADED MONSTER (1965) και INVASION OF ASTRO-MONSTER (aka GODZILLA VS. MONSTER ZERO) (1965).

Οι αποκλειστικότητες είναι τα ALL MONSTERS ATTACK (aka GODZILLA’S REVENGE) (1971) και TERROR OF MECHAGODZILLA (1975) τα οποία, όπως και οι υπόλοιπες ταινίες της συλλογής περιλαμβάνουν τόσο το πρωτότυπο Ιαπωνικό όσο και το ντουμπλαρισμένο στα Αγγλικά κανάλι ήχου και αναμορφική widescreen μεταφορά.

Όπως είναι φυσιολογικό, το box συνοδεύεται από τεράστια ποσότητα Extras που περιλαμβάνουν πρωτότυπα ντοκιμαντέρ, σχολιασμούς για τις Αγγλόφωνες εκδόσεις, poster & still galleries και πολλά άλλα.